Гел авылны мактаучы Илдар Хуҗа шәһәргә күчмәкче, эш эзли

	Моңарчы төрле тапшыруларда, матбугат чараларында гел авылны мактаучы, "Авылда яшәве яхшы, яши белеп яшәсәң, рәхәт" диюче шәхес (күпләр аны җырчы, шоумен буларак та белә) Илдар Хуҗа шәһәргә күченеп китмәкче. "Матбугат.ру" моның сәбәпләрен белеште.	 "Өч баланы аякка бастырасы бар. Иҗат өчен дә шәһәр кулайрак", - диде "Матбугат.ру" хәбәрчесенә Илдар Хуҗа. Моңарчы ул Мамадыш районы Баскан авылында клуб җитәкчесе булып эшли иде. Һәрвакыт яшьләрне авылда калырга, шәһәргә китмәскә дип үгетли иде ул. "Безнең авыл Казан белән Чаллы шәһәрләренең кыл уртасында - кайсы якка барсаң да, 1,5 сәг вакыт кирәк", - дип әйтә иде. Хәзер Илдар Хуҗа шәһәрдә эш эзли. Әгәр дә нинди дә булса тәкъдимнәрегез бар икән, хәбәр итә аласыз.  
	---	
Матбугат.ру

	№ --- | 25.04.2019	


